Ռոբ Լոու

**Ռոբերտ Հեփլեր «Ռոբ» Լոու** (, ), ամերիկացի դերասան։ Կինոյում վաղ շրջանի աշխատանքների թվում են «Վտարվածները», «Սուրբ Էլմի լույսերը», «Անցած գիշերվա մասին» ֆիլմերում առաջատար դերերը։ Հեռուստատեսության առավել հայտնի դերերը «Արևմտյան թև» (NBC), «Զբոսայգիներ և հանգստի գոտիներ» (NBC) և «Եղբայրներ և քույրեր» (ABC) սերիալներում են։

1980-ական թվականներին ընդգրկվել է «Brat Pack» երիտասարդ դերասանների խմբում՝ Դեմի Մուրի, Ջադ Նելսոնի, Էնթոնի Մայքլ Հոլլի, Էմիլիո Էստևեսի, Էնդրյու Մաքքարթիի, Մոլի Ռինգուոլդի և Էլի Շիդիի հետ։

## Կենսագրություն
Ռոբը ծնվել է Շարլոթսվիլ ամերիկական քաղաքում՝ ուսուցչուհի Կ․ Բարբարայի (ամուսնությունից առաջ՝ Հեփլեր) և դատական փաստաբան Չարլզ Դևիս Լոուի ընտանիքում։ Ծնողները ամուսնալուծվել են, երբ նա ու իր կրտսեր եղբայրը՝ Չադ Լոուն (ծնվ. 1968 թվական), որը նույնպես դերասան է դարձել, դեռ երեխաներ են եղել։ Մանուկ հասակում վիրուսային հիվանդության պատճառով Ռոբի աջ ականջը խլացել է։ Լոս Անջելես տեղափոխվելուց հետո սովորել է *Santa Monica High School* միջնակարգ դպրոցում, որտեղ նույն տարիներին հաճախել են նաև այլ ապագա դերասաններ․ նրա ընկերները՝ Էմիլիո Էստևեսը և Չառլի Շինը, եղբայրները՝ Շոն Փենը, Քրիս Փենը և Ռոբերտ Դաունիը (կրտսեր)։

1979 թվականին տեղի է ունեցել նրա առաջնաելույթը հեռուստատեսությունում՝ «*A New Kind of Family*» (ABC) սիթքոմում։ Երիտասարդ դերասանին բավական արագ նկատել են հանդիսատեսն ու քննադատները։ Առաջին անգամ Ռոբը առաջադրվել է «Ոսկե գլոբուս» մրցանակի «Հինգշաբթու երեխան» (1983) հեռուստաֆիլմով, որտեղ խաղացել է 17-ամյա դպրոցականի և հաջողակ բեյսբոլիստի դեր, որը անսպասելիորեն ծանր հիվանդանում է և ստիպված է լինում նորովի հարմարվել կյանքին։

Կինոյում վաղ շրջանի դերերից նրա աշխատանքները առանձնանում են այնպիսի երիտասարդական ֆիլմերում, ինչպիսիք են «Վտարվածները», «Սուրբ Էլմի լույսերը» և «Ինչ է տեղի ունեցել անցած գիշերը»։ 2000-ական թվականներին իր դերերով առավել հայտնի է եղել «Արևմտյան թև» (NBC) և «Եղբայրներ և քույրեր» (ABC) սերիալներում։

Երիտասարդ տարիքում Ռոբ Լոուն երկար ժամանակ հանդիպել է Մելիսա Գիլբերտի հետ։ Սիրավեպեր է ունեցել նաև Նաստասյա Կինսկիի և Սթեֆանիի հետ։ 1991 թվականի հուլիսից Ռոբ Լոուն ամուսնացած է եղել դիմահարդար Շերիլ Բերկոֆի հետ։ Նրանք ունեն երկու որդի՝ Մեթյու Էդվարդը (ծնվ․ 1993 թվական) և Ջոն Օուեն (ծնվ․ 1995 թվական)։ Ապրում են Կալիֆոռնիա նահանգի Սանտա Բարբարա քաղաքում։

2011 թվականի մայիսին Ռոբ Լոուն թողարկել է իր «Պատմություններ միայն իմ ընկերների համար»  () ինքնակենսագրությունը, որտեղ անկեղծորեն պատմել է իր երիտասարդության շրջանում ալկոհոլից և թմրանյութերից կախվածության մասին և թե ինչպես է կարողացել ազատվել կախվածությունից։

## Ֆիլմագրություն
### Կինո

### Հեռուստատեսություն

## Ծանոթագրություններ

Կատեգորիա:1964 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ անգլիական սերմամբ
Կատեգորիա:Ամերիկացիներ գերմանական սերմամբ
Կատեգորիա:Ամերիկացիներ իռլանդական սերմամբ
Կատեգորիա:Աուդիոգիրք կարդացողներ
Կատեգորիա:Մարտի 17 ծնունդներ